Omkring klokken 17.15 blev dagens omsætning fra postbutikken i Skørping stjålet ud af den postbil som skulle fragte pengene videre. - Man havde lige talt pengene og puttet dem i en pose. Postmedarbejderen har så taget pengene med ud i en bil, men før han nåede at køre, bliver fordøren revet op og en høj mand i rød jakke, stjæler posen, fortæller vagtchef ved Nordjyllands Politi Mogens Hougesen. Manden løb fra postbilen og videre over til en flugtbil. Her sad en medgerningsmand muligvis klar til at køre. - Omstændighederne omkring flugten er ikke klare. Postmedarbejderen når kun at se gerningsmanden kort og ser hverken hvilken slags bil, der kører fra stedet eller i hvilken retning, fortæller vagtchefen.

Referat:
Da dagens omsætning i postbutik blev afhentet, havde en tyv andre tanker om pengenes destination.